20.9.2023.
LV
Eiropas Savienības Oficiālais Vēstnesis
L 231/207
IV PIELIKUMS
UNITED STATES OF AMERICA Federal Trade Commission WASHINGTON, D.C. 20580
Office of the Chair
2023. gada 9. jūnijā
Tiesiskuma komisāram Didier Reynders European Commission Rue de la Loi / Wetstraat 200 1049 Brussels Belgium
Cien. komisār Didier Reynders!
Amerikas Savienoto Valstu Federālā tirdzniecības komisija (“FTC”) novērtē iespēju izklāstīt savu izpildes panākšanas funkcijas saistībā ar ES un ASV datu privātuma regulējumu (“ES un ASV DPR”) principiem.
FTC jau ievērojamu laiku strādā, lai aizsargātu patērētāju tiesības un privātumu pāri robežām, un esam apņēmušies īstenot šī regulējuma aspektus saistībā ar komerciālo sektoru.
FTC šādus uzdevumus ir pildījusi kopš 2000. gada saistībā ar ASV un ES “drošības zonas” regulējumu un pavisam nesen – kopš 2016. gada – saistībā ar ES un ASV privātuma vairoga regulējumu (1).
2020. gada 16. jūlijā Eiropas Savienības Tiesa (“EST”), balstoties nevis uz komerciāliem principiem, kurus īstenoja FTC, bet uz citiem aspektiem, atzina par spēkā neesošu Eiropas Komisijas lēmumu par aizsardzības līmeņa pietiekamību, kas ir ES un ASV privātuma vairoga regulējuma pamatā.
Kopš tā laika ASV un Eiropas Komisija ir risinājušas sarunas par ES un ASV datu privātuma regulējumu, lai ņemtu vērā EST nolēmumu.
Rakstu, lai apstiprinātu FTC apņemšanos panākt ES un ASV DPR principu stingru izpildi.
Mēs apstiprinām savu apņemšanos trīs pamatjomās: 1) pieprasījumu prioritāra izskatīšana un izmeklēšana; 2) rīkojumu pieprasīšana un uzraudzība un 3) sadarbība izpildes panākšanas jomā ar ES datu aizsardzības iestādēm (“DAI”).
I.
Ievads
a.
FTC darbs privātuma izpildes panākšanas jomā un politikas darbs FTC ir plašas civiltiesiskās izpildes pilnvaras, lai veicinātu patērētāju aizsardzību un konkurenci komerciālajā jomā.
Īstenojot savas patērētāju un to datu aizsardzības pilnvaras, FTC panāk plaša tiesību aktu klāsta izpildi, lai aizsargātu patērētāju datu privātumu un drošību.
Primārajā tiesību aktā, kura izpildi nodrošina FTC (proti, FTC likumā), ir aizliegtas “negodīgas” vai (1) Priekšsēdētājas Edith Ramirez vēstule Eiropas Komisijas tieslietu, patērētāju un dzimumu līdztiesības komisārei Věra Jourová, kurā aprakstīti Federālās tirdzniecības komisijas veiktie jaunā ES un ASV privātuma vairoga regulējuma izpildes pasākumi (2016. gada 29. februāris), pieejama https://www.ftc.gov/legal-library/browse/cases-proceedings/public-statements/letter-chairwoman-edithramirez-vera-jourova-commissioner-justice-consumers-gender-equality-european.
FTC arī iepriekš apņēmās īstenot ASV un ES “drošības zonas” programmu.
FTC priekšsēdētāja Robert Pitofsky vēstule Eiropas Komisijas Iekšējā tirgus ģenerāldirektorāta direktoram John Mogg (2000. gada 14. jūlijs), pieejamahttps://www.federalregister.gov/documents/2000/07/24/00-18489/issuance-of-safe-harborprinciples-and-transmission-to-european-commission.
Šī vēstule aizstāj iepriekšējās saistības.